77. ΝΟΜΟΘΕΤ.ΔΙΑΤΑΓΜΑ υπ’ αριθ.19 της 27 Νοεμ./2 Δεκ. 1968 (ΦΕΚ Α΄ 281) Περί επανακρίσεως αστυνομικών υπαλλήλων, απολυθέντων δυνάμει του Α.Ν. 34/1967.  Άρθρον μόνον.-1.Αστυνομικοί υπάλληλοι, από του βαθμού του αστυφύλακος και μέχρι του βαθμού του Αστυν.Δ/ντού Β΄ τάξεως, συμπεριλαμβανομένων των μαθητευομένων αστυφυλάκων, υγειονομικών αξιωματικών και αστυκτηνιάτρων των ανωτέρω βαθμών, απολυθέντες κατ’ εφαρμογήν του Α.Ν.34/1967, δύνανται, δι’ αιτήσεώς των υποβαλλομένης εις το Αρχηγείον της Αστυνομίας Πόλεων, εντός προθεσμίας 15 ημερών από της ισχύος του παρόντος, να αιτήσωνται την αναθεώρησιν της κρίσεως αυτών και εις ας έτι περιπτώσεις υπέβαλον ούτοι αιτήσεις αναθεωρήσεως της κρίσεως ταύτης κατ’ εφαρμογήν του Α.Ν.164/1967, αίτινες και απερρίφθησαν. 2.Επί των αιτήσεων αναθεωρήσεως αποφασίζει τριμελής Επιτροπή με πρόεδρον τον Υπουργόν Δημοσίας Τάξεως και μέλη τον Γενικόν Γραμματέα του Υπουργείου Δημοσίας Τάξεως και τον Διευθυντήν της Γενικής Διευθύνσεως Εθνικής Ασφαλείας. 3.Δια τους αστυνομικούς υπαλλήλους, ων αι αιτήσεις ήθελον γίνει δεκταί, εκδίδονται αι οικείαι περί ανακλήσεως της απολύσεως διοικητικαί πράξεις. Ούτοι επανερχόμενοι εις την ενεργόν υπηρεσίαν, κρίνονται υπό των αρμοδίων Συμβουλίων, εφ’ όσον είχον τα κατά τας κειμένας διατάξεις τυπικά προσόντα προς κρίσιν δια τα έτη 1967 και 1968. Επί των κρίσεων τούτων καταρτίζονται συμπληρωματικοί πίνακες των ετών 1967 και 1968, εξ ων οι κριθέντες προακτέοι προάγονται, αφ’ ης προήχθη νεώτερός των, ανεξαρτήτως υπάρξεως ή μη κενής θέσεως, εφαρμοζομένων κατά τα λοιπά των κειμένων διατάξεων. 4.Ο εκτός υπηρεσίας χρόνος των αστυνομικών υπαλλήλων, ων η απόλυσις θέλει ανακληθή, κατά τας διατάξεις του παρόντος, θεωρείται ως χρόνος πραγματικής υπηρεσίας δι’ απάσας τας περιπτώσεις, πλην της λήψεως αποδοχών.. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  Περί παροχής, ειδών ιματισμού εις τους Αξιωματικούς της Αστυνομίας Πόλεων βλ. Ν.Δ. 152 της 29 Μαρτ./1 Απρ. 1969 (κατωτ.σελ. 226, 44).   